Ֆիլիպ Ուեյլեն

Ֆիլիպ Ուեյլեն (, ), ամերիկացի բանաստեղծ, բիթականության առանցքային ներկայացուցիչներից մեկը, զեն-բուդդայական վանական։

Կենսագրություն 
Ֆիլիպ Ուեյլենը ծնվել է 1923 թվականի հոկտեմբերի 20-ին Պորտլենդում (Օրեգոն, ԱՄՆ)։ Ապրել է Պորտլենդից հարավ գտնվող շրջանում չորս տարեկանից մինչև 1941 թվականին Պորտլենդ վերադառնալը։ Երկրորդ համաշխարհային պատերազմի տարիներին ծառայել է օդուժում։ Զորացրվելուց հետո ուղարկվել է Ռիդ քոլեջ, որտեղ նա ծանոթացել է Գերի Սնայդերի և Լյու Ուելչի հետ։ Ավարտել է 1951 թվականին՝ ստանալով բակալավրի աստիճան։ Ուեյլենը Գարի Սնայդերի, Ալլեն Գինզբերգի, Ֆիլիպ Լամանտիայի և Մայքլ Մաքքլուրի հետ միասին 1955 թվականի հոկտեմբերի 7-ին մասնակցել է «Վեց» պատկերասրահում անցկացված պոեզիայի երեկոյում, որտեղ առաջին անգամ կատարվել է սենսացիոն «Ճիչը» ():

Ուեյլենը համարվում է Սան Ֆրանցիսկոյում 1950-ական թվականների կեսերին բանաստեղծական վերածննդի գլխավոր դեմքերից մեկը։ Ուեյլենի ստեղծագործությունները բիթականության մյուս ներկայացուցիչների պոեզիայից տարբերվում են առօրյա կյանքի նկատմամբ հարգալից վերաբերմունքով, ինքնահեգնանքով և, որպես կանոն, ապաքաղաքական տրամադրվածությամբ։ 1973 թվականին Ուեյլենը ձեռնադրել է զենական վանական և դարձել Դհարմա Սանգա վանական համայնքի ղեկավար Ունսույ Ձենշին Ռյուֆու անունով Սանտա Ֆեում, (Նյու Մեքսիկո) 1984 թվականին։ 1987 թվականին տեղափոխվել է «Սյունրյու Սւձուկի» միաբանություն, իսկ 1991 թվականին դարձել է Սան Ֆրանցիսկոյի Հարթֆորդ սթրիթում գտնվող զեն-բուդդայական տաճարի վանահայր։ Մահացել է 2002 թվականի հունիսի 26-ին Սան Ֆրանցիսկոյում։

Մատենագիտություն 
 You Didn’t Even Try (1967)
 Off the Wall: Interviews with Philip Whalen (1978)
 Enough Said: 1974—1979 (1980)
 Heavy Breathing: Poems, 1967—1980 (1983)
 Two Novels (1986)
 Canoeing up Cabarga Creek: Buddhist Poems 1955—1986 (1995)
 Overtime: Selected Poems(1999)
 Collected Poems (2007)

Ծանոթագրություններ

Գրականություն 

Charters, Ann (ed.). The Portable Beat Reader. Penguin Books. New York. 1992.  (hc);  (pbk)
Suiter, John. Poets on the Peaks (2002) Counterpoint. ;  (pbk)
 David Schneider. Crowded by Beauty: The Life and Zen of Poet Philip Whalen. University of California Press, Berkeley, 2015. 

Ամերիկացի բանաստեղծներ
Ամերիկացի գրողներ
20-րդ դարի ամերիկացի բանաստեղծներ